Bløtbukker

* Nacerdinae
* råtebløtbukker (Calopodinae)
* blomsterbløtbukker (Oedemerinae)

**Bløtbukker** (Oedemeridae) er en gruppe av lange og slanke biller som vanligvis er lite sklerotiserte, dvs. myke. De voksne billene kan ofte finnes på blomster, mens larvene lever inne i plantestengler eller i morken, død ved. Det er kjent 11 arter fra Norge.

## Utseende
Små til middelsstore (5 – 20&nbsp;mm), slanke biller, kroppen vanligvis mer eller mindre myk. På farge er de ofte metallisk grønne eller blå, men det finnes også en del brunlige eller brokete arter. Oversiden er fint og kort hårete. **Hodet** er ganske lite, med utstående, nyreformede fasettøyne. Antennene er 11-leddete, trådformede eller sagtakkede, og omtrent halvparten så lange som kroppen. **Brystskjoldet** (pronotum) er omtrent så langt som bredt, mye smalere enn dekkvingene, hvelvet, ofte med knøler eller groper. **Dekkvingene** er langstrakte og  parallellsidige, vanligvis myke, ofte med lengdefurer eller opphøyde ribber. **Beina** er lange og slanke, hos mange arter er hannenes baklår sterkt fortykkede og bakleggene krumme. For- og mellomføttene har fem ledd, bakføttene fire. **Larvene** er langstrakte og tynnhudete.

## Levevis
Bløtbukkenes larver lever enten inne i plantestengler eller i fuktig, råtten, død ved. Av de norske artene lever den store arten *Calopus serraticornis* og bolverkbillen (*Nacerdes melanura*) i soppangrepet trevirke, som døde stokker av ulike treslag, men de kan også forekomme i gjerdestolper og råttent bygningstømmer. De rører ikke friskt tømmer og gjør dermed ikke noen skade der det ikke er betydelige råteskader fra før. De vanlige, metallgrønne artene av slekten *Oedemera* utvikler seg i tørre stengler av storvokste urter. De voksne billene finner man ofte på blomster, særlig i kurvplantefamilien, der de spiser pollen. De er aktive i solskinn.

## Systematisk inndeling / norske arter

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **Bløtbukker**, Oedemeridae Latreille, 1810
****** Underfamilien Nacerdinae Mulsant, 1858
******* Slekten *[[Chrysanthia]]* Schmidt, 1844
******** *[[Chrysanthia viridissima]]* (Linnaeus, 1758)
******** *[[Chrysanthia nigricornis]]* (Westhoff, 1881)
******* Bolverkbille, *[[Nacerdes melanura]]* (Linnaeus, 1758)
****** Underfamilien Råtebløtbukker, Calopodinae Costa, 1852
******* *[[Calopus serraticornis]]* (Linnaeus, 1758)  – største europeiske art, 20&nbsp;mm, med sagtakkede antenner
****** Underfamilien Blomsterbløtbukker, Oedemerinae Latreille, 1810
******* Slekten *[[Ischnomera]]* Stephens, 1832
******** *[[Ischnomera sanguinicollis]]* (Fabricius, 1787)
******** *[[Ischnomera caerulea]]* (Linnaeus, 1758)
******** *[[Ischnomera cinerascens]]* (Pandelle, 1867)
******* Slekten *[[Oedemera]]* Olivier, 1789
******** *[[Oedemera flavipes]]* (Fabricius, 1792)
******** *[[Oedemera femorata]]* (Scopoli, 1763)
******** *[[Oedemera virescens]]* (Linnaeus, 1767)
******** *[[Oedemera lurida]]* (Marsham, 1802)
****** Underfamilien Polypriinae - ikke i Norge

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Zahradnìk, J. og Chvála, M. 1991. *Teknologisk forlags store bok om insekter*. N.W. Damm. Om bløtbukker, side 324-325.
## Eksterne lenker
*